ट्रक ड्राइवरों से वसूली, सिपाही अटैच
डायल 100 का है आरक्षक, ट्रक चालकों से वसूल रहा था पैसे
भास्कर संवाददाता | शिवपुरी
इंदार थाना क्षेत्र में रात के अंधेरे में डायल 100 गाड़ी को एक तरफ खड़ा कर खतौरा रोड पर भूसा भर कर निकल रहे ट्रक चालकों से अवैध वसूली कर रहे एक आरक्षक को एसपी शिवपुरी सुनी कुमार पांडे ने लाइन अटैच कर दिया।
एसपी का कहना है कि उन्हें रात में ही वहां से गुजर रहे कुछ लोगों ने फोन पर सूचना दी कि यहां पुलिस आरक्षक मनजीत मलिक और कैब का ड्राइवर मोनू शर्मा ट्रक चालकों से 100- और 500 रुपए की वसूली कर रहे हैं। सूचना पर एसपी ने तुरंत तस्दीक कराते हुए आरक्षक को लाइन अटैच कर दिया। वहीं कैब के ड्राइवर को कंपनी का कर्मचारी होने के नाते हटाने के लिए पत्र लिख दिया है। तुरंत हुई इस कार्रवाई से ट्रक ड्राइवरों ने खुशी जताते हुए कहा इससे भ्रष्टाचार कम होगा।
bho_Deva hin_Deva mai_Deva hin_Deva hin_Deva